
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,844 στρεμμάτων στη θέση Άγιος 
Ιωάννης Κοινότητας Χωσιαρίου Νομού Λακωνίας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων έξι (6) κτιρίων, που βρίσκονται 
εντός του ρυμοτομικού σχεδίου δήμου Αγίου Νικολάου (Ν. Λασι- 
θίου) και καθορισμός ειδικών όρων και περιορισμών δόμησης αυ¬ 
τών . 

Ακύρωση της αρ. 7107/532/2.4.1992 απόφασης του Νομάρχη 
Δυτ. Αττικής . 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο από 17.4.1992 Π.Δ. «Έγκριση μεταφο¬ 
ράς συντελεστή δόμησης ρυμοτομουμένου ακινήτου που βρίσκε¬ 
ται εντός του ρυμοτομικού σχεδίου του Δήμου Αμαρουσίου (Ν. 
Αττικής) και ταυτόχρονης πραγματοποίησης μέρους αυτής» . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1141 (1) 

Κήρυξη αναδασωτέας έκτασης 1,844 στρεμμάτων στη θέση Άγιος Ιω¬ 
άννης Κοινότητας Χωσιαρίου Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν.998/79 «περί προστασίας των Δασών κ.λπ.» 
και ειδικότερα: 

α. Του άρθρου 41 παρ. 1. 

1 β. Του άρθρου 38 παρ. 1. 

4. Τις διαταγές του Υπουργείου Γεωργίας: 
α. 160417/1180/8.7.80. 

β. 182447/3049/24.9.80. 

5. Τη 1227/13.7.90 πρόταση του δασαρχείου Γυθείου με την οποία 
προτείνεται η κήρυξη της έκτασης που αναφέρεται στο θέμα ως αναδα- 

2 σωτέας, αποφασίζουμε: 

Κηρύσσουμε αναδασωτέα με σκοπό την αποκατάσταση με φυσική 
αναγέννηση της προϋπάρχουσας δασικής βλάσησης (αείφυλλα πλατύ¬ 
φυλλα) που καταστράφηκε στις 21.6.1990 μετά από πυρκαϊά, την κα¬ 
τηγορία της παραγράφου 2 του άρθρου 3 του Ν. 998/79, δημόσια 
έκταση εμβαδού ενός (1) στρέμματος και οκτακόσιων σαράντα τεσσά¬ 
ρων (844) μ2, που βρίσκεται στη θέση Άγιος Ιωάννης Κοινότητας Χω- 
σιαρίου και προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Α 
στο από 13.7.1990 διάγραμμα του Δασαρχείου Γυθείου και έχει όρια: 

Ανατολικά: Με αυλή οικίας του Ηλία Γρηγοράκου. 

Δυτικά: Με δημόσια δασική έκταση. 

Βόρεια: Με ιδιόκτητη έκταση (ερειπωμένο σπίτι και δεξαμενή νερού). 

Νότια: Με δημόσια δασική έκταση όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 27 Ιουλίου 1992 

Ο Νομάρχης 
ΦΩΤΙΟΣ ΦΑΛΙΑΓΚΑΣ 










Ν^Η 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 73105/4234 (2) 

Χαρακτηρισμός ως διατηρητέων έξι (6) κτιρίων, που βρίσκονται εντός 

του ρυμοτομικού σχεδίου δήμου Αγίου Νικολάου (Ν. Λασιθίου) και 

καθορισμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α' 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη (Β' 702/4.9.1991). 

3. Την υπ’ αριθ. 92554/2077/17.10.1991 απόφαση «Μεταβί¬ 
βαση αρμοδιοτήτων του Υφυπουργού Περιβάλλοντος, Χωροταξίας και 
Δημοσίων Έργων στον Γενικό Γραμματέα, στους Γενικούς Διευθυντές 
και στους Προϊσταμένους Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων» (ΦΕΚ 858/Β/ 
18.10.1991). 

4. Την από 16.5.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Τις από 28.6.1991 αντιρρήσεις των ενδιαφερομένων Μαρίας 
Εμμ. Ακράτου, Εμμανουέλας Νικ. Καλλιατάκηκαι Αικατερίνης συζ. 
Σπυρίδωνος Φωκά. 

6. Τις από 5.7.1991 αντιρρήσεις της ενδιαφερομένης Μαρίας συζ. 
Μιχ. Ανδρουλάκη. 

7. Τις από 5.7.1991 αντιρρήσεις της ενδιαφερομένης Ειρήνης Δα- 
βράδου. 

8. Τις από 12.7.1991 αντιρρήσεις της ενδιαφερομένης Θεονύμφης 
Αντ. Δαφνομήλης. 

9. Την από 6.9.1991 εισήγηση - με τις παραιτήσεις στις αντιρρήσεις 
των ενδιαφερομένων - της Δ/νσης Πολεοδομικού Σχεδιασμού, Τμήμα 
Παραδοσιακών Οικισμών. 

10. Το 4047/30.7.1991 έγγραφο του Δήμου Αγίου Νικολάου (Ν. 
Λασιθίου). 

11. Την παρέλευση της προθεσμίας που ορίζεται από τις διατάξεις 
του άρθρου 4 παρ. 2 του Ν. 1577/1985 χωρίς να περιέλθουν στην αρ¬ 
μόδια Υπηρεσία του Υπουργείου Περιβάλλοντος, Χωροταξίας και Δη¬ 
μοσίων Έργων τυχόν αντιρρήσεις των λοιπών ενδιαφερομένων, αποφα¬ 
σίζουμε: 

1. Χαρακτηρίζονται ως διατηρητέα έξι (6) κτίρια, που βρίσκονται 
εντός του ρυμοτομικού σχεδίου του δήμου Αγ. Νικολάου (Ν. Λασιθίου) 
όπως αυτά αναφέρονται αριθμημένα με αύξοντα αριθμό στον παρακάτω 
πίνακα και είναι σημειωμένα με μαύρη διαγράμμιση στα δύο (2) σχε¬ 
τικά πρωτότυπα διαγράμματα σε κλίμακα 1:2000, που θεωρήθηκαν 
από τον Προϊσταμένο της Δ/νσης Τοπογραφικών Εφαρμογών με την 
73105/1992 πράξη του και που αντίτυπά τους σε φωτοσμίκρυνση δη¬ 


μοσιεύονται με την παρούσα απόφαση. 

α/α ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 
1. ΔΙΕΥΘΥΝΣΗ ΚΤΙΡΙΩΝ ΦΕΡΟΜΕΝΟΣ ΙΔΙΟΚΤΗΤΗΣ 



Ιδομενέως & Κοντογιάιννη 30 

Ανδρουλάκη Δέσποινα 



Ανδρουλάικης Μιχ. και 



Μαρία Ειρ. Δαβράδου 

2. 

Ιδομενέως & Κοντογιάιννη 28 

Ζωγραφάκη Μαρία 

3. 

I. Κούνδουρου 8 

Στυλ. Κούνδουρος 

4. 

Κονδυλάκη & Κ. Παλαιολόγου 

Μάρκος Κονταξάικης 

5. 

Αρμ. Π. Γεωργίου και 



Κονδυλάκη 

Γ. Μαυροφόρος και 



Κλ.Ν. Μαυροφόρου 

6. 

Στ. Κουνδούρου και 



Στρ. Κόρακα 

Φωτεινή Δαφνομήλη 


2. Ως διατηρητέο χαρακτηρίζεται το αρχικό εκάστοτε κτίριο και τα 
στοιχεία του περιβάλλοντος αυτού χώρου, όπως μάντρες, αυλόθυρες 
κ.λπ., καθώς και οι εναρμονιζόμενες με το αρχικό κτίριο μεταγενέστε¬ 
ρες προσθήκες, όχι όμως και τα κάθε είδους υπάρχοντα προσκτίσματα 
που το αλλοιώνουν. Ο καθορισμός των προσκτισμάτων που αλλοιώνουν 
το αρχικό κτίριο πραγματοποιείται από την Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

3. Στα διατηρητέα κτίρια απαγορεύεται κάθε αφαίρεση, αλλοίωση ή 
καταστροφή των αρχιτεκτονικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργίας και χρήσης των διατηρητέων κτι¬ 
ρίων, εφόσον δεν αλλοιώνεται ο γενικός αρχιτεκτονικός χαρακτήρας 
των κτιρίων και δεν θίγονται τα μορφολογικά αρχιτεκτονικά και διακο- 
σμητικά στοιεία τους. 

5. Αιτήσεις γιά προσθήκες στα διατηρητέα κτίρια αποστέλλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με γνωμοδότηση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ) 
για ειδικές ρυθμίσεις σύμφωνα με τις διατάξεις της παρ. 2 του άρθρου 4 
του Ν. 1577/1985 «περί Γενικού Οικοδομικού Κανονισμού, εφόσον 
δεν παραβλάπτεται το διατηρητέο κτίριο και ο χώρος που το περιβάλ¬ 
λει. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια και στο χώρο που τα περιβάλλει. Επι-" 
τρέπεται μόνο η τοποθέτηση επιγραφών περιορισμένων διαστάσεων που 
πληροφορούν για τη χρήση των χώρων του κτιρίου. 

7. Για οποιαδήποτε παρέμβαση στο εξωτερικό και εσωτερικό των 
διατηρητέων κτιρίων και στον χώρο που τα περιβάλλει καθώς και για 
την τοποθέτηση επιγραφών απαιτείται η έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 30 Ιουνίου 1992 

Με εντολή Υφυπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 






ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 75662/4672 (3) 

Ακύρωση της αρ. 7107/532/2.4.1992 απόφασης του Νομάρχη Δυτ. 
Αττικής. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως τροποποιήθηκε μεταγενέστερα.· 

2. Τις διατάξεις του άρθρου 8 του Ν. 3200/1955 «Περί διοικητικής 
αποκεντρώσεως». 

3. Τις διατάξεις: α. του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β. του άρθρου 
9 του Π.Δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). ■ 

4. Την αριθ. Τ. 1503/1991 κοινή απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων Έργων, για 
τη μεταβίβαση αρμοδιοτήτων. . 

5. Την υπ’ αριθ. 92554/2077/17.10.1991 απόφαση «Μεταβί¬ 
βαση αρμοδιοτήτων του Υφυπουργού Περιβάλλοντος, Χωροταξίας και 
Δημοσίων Έργων στον Γενικό Γραμματέα, στους Γενικούς Διευθυντές 
και στους Προϊσταμένους Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων» (ΦΕΚ 858/Β/ 
18.10.1991). 

5. Την υπ’ αριθ. 7107/532/2.4.1992 απόφαση του Νομάρχη Δυτ. 
Αττικής με την οποία εγκρίνεται η τροποποίηση του Ο.Τ. 172 ρυμοτο¬ 
μικού σχεδίου Χαϊδαρίου με αποχαρακτηρισμό τμήματός του από οικο¬ 
δομήσιμο σε χώρο πρασίνου ΦΕΚ 409/Δ/29.4.1992. 

6. Την εμπρόθεσμη προσφυγή Βιργινίας Παναγιωτοπούλου - Φούτα 
που περιήλθε στην υπηρεσία μας την 25.5.1992 και στρέφεται κατά 
της παραπάνω νομαρχιακής αποφάσεως. 

Επειδή η τροποποίηση σχεδίου πόλεως, δέον να είναι προσηκόντως 
αιτιολογημένη (Σ.τ.Ε. 1448/85), ώστε να καθίσταται εφικτός, ο ακυ¬ 
ρωτικός έλεγχος της ορθής ασκήσεως της διακριτικής εξουσίας της Δ/ 
νσεως, τούτο δεν επιβάλλεται ακόμη περισσότερο, οσάκις πρόκειται περί 
εντετοπισμένης τροποποιήσεως, για την δικαιολόγηση της οποίας απαι¬ 
τείται εξειδικευμένη αιτιολογία (Σ.τ.Ε. 1263/85 και 2928/85). 

Η ειδική αιτιολογία δύναται να προκύπτει και εκ των στοιχείων του 
φακέλου, ως είναι η γνωμοδότηση του Δημοτικού ή Κοινοτικού Συμ¬ 
βουλίου, Συμβουλίου ΧΟΠ και η προς τούτο εισήγηση της αρμοδίας 
Υπηρεσίας (Σ.τ.Ε. 527/85). 


Επειδή από τα στοιχεία του φακέλου δηλ. την με αρ. 400/ 
20.12.1990 γνωμοδότηση του Δημοτικού Συμβουλίου Χαϊδαρίου και 
την με αρ. 9/92 γνωμοδότηση του Συμβουλίου ΧΟΠ του Νομού Δυτ. 
Αττικής δεν προκύπτει να είναι προσηκόντως ητιολογημένη η αναφερο- 
μένη τροποποίηση γιατί δεν εξετάαθηκανοι προτεινόμενες δια της ενστά- 
σεως προς το Δημοτικό Συμβούλιο με αρ. 11352/31.10.1990 προτά¬ 
σεις των ενδιαφερομένων ότι κοντά στο οικόπεδό τους υπάρχουν κενά οι¬ 
κόπεδα, όπως εξ’ άλλου αναφέρεται και στη με αρ. 1306/3.3.1992 ει¬ 
σήγηση της αρμόδιας Υπηρεσίας προς το ΣΧΟΠ. 

Επειδή μετά απ’ αυτά πρέπει ν’ ακυρωθεί η με αρ. 71071/532/ 

2.4.1992 απόφαση του Νομάρχη Δυτ. Αττικής για έλλειψη επαρκούς 
αιτιολογίας και να γίνουν δεκτοί οι ισχυρισμοί της προσφεύγουσας για 
τους πιο πάνω αναφερομένους λόγους, αποφασίζουμε: 

1. Γίνεται δεκτή η προσφυγή Βιργινίας Παναγιωτοπούλου - Φούτα 
σύμφωνα με το σκεπτικό. 

2. Ακυρώνεται η με αρ. 7107/532/2.4.1992 του Νομάρχη Δυτ. 
Αττικής σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1992 

Με εντολή Υφυπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 475/Δ/26.6.1992 όπου δημοσιεύτηκε το από 

17.4.1992 Π.Δ. («Έγκριση μεταφοράς συντελεστή δόμησης ρυμοτο- 
μουμένου ακινήτου που βρίσκεται εντός του ρυμοτομικού σχεδίου του 
Δήμου Αμαρουσίου (Ν. Αττικής) και ταυτόχρονης πραγματοποίησης 
μέρους αυτής», στο άρθρο 10 και στον 4ο στίχο διορθώνεται το εσφαλ¬ 
μένο «.... παρόντος διατάγματος ακινήτου 278,73 τ.μ....»στο ορθό «... 
παρόντος διατάγματος ακινήτου 263,68 τ.μ. ...». 

(Από το ΥΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


